Lav et referat af nedenstående tekst:

Tekst:
Jonas Vingegaard forsvarede den gule førertrøje på næstsidste etape i Baskerlandet Rundt. Den danske Jumbo-Visma-rytter kom i mål med de øvrige favoritter på fredagens etape, som på ingen måde var let at komme igennem for Tour-vinderen. - Det var en svær og varm dag, synes jeg. Det krævede meget at hente udbruddet. De to ryttere (Remi Cavagna og Mattia Cattaneo, red.) er blandt de stærkeste i feltet. - Så jeg må endnu en gang takke mine holdkammerater for at hjælpe mig i dag og ofre sig, siger Vingegaard i interviewet efter etapen. Med 10.-pladsen på fredagens 5. etape holder Jonas Vingegaard sig altså på førstepladsen i klassementet. Her har han 13 sekunder ned til nærmeste konkurrent. Top-fem i klassementet Jonas Vingegaard Mikel Landa +13" David Gaudu +31" Mattias Skjelmose +32" Matteo Sobrero +34" Lørdag afsluttes Baskerlandet Rundt med 6. etape, der regnes for løbets mest udfordrende. Feltet skal over syv kategoriserede stigninger i løbet af 134 kilometer omkring Eibar.

Referat:
Den danske stjerne blev nummer 10 på 5. etape af Baskerlandet Rundt.